text: [{"text_idx": "#000004", "text": "Humni waraana Israa\u2019el magaalaa Gazzaa keessatti guyyaa haleellaa raawwachuu jalqabe irraa kaasee hanga arraatti daa\u2019imaan 61 fi dubartoota 36 dabalatee Falisxiinoonni 213 ajjeefamuu Ministeerri Fayyaa biyyattii beeksise."}, {"text_idx": "#000005", "text": "Ministeeriichi ibsa guyyaa arraa baaseen lakkoofsi namoota madaa\u2019anii immoo 1,442 gahu ibse."}, {"text_idx": "#000006", "text": "Haleellaa humna xiyyaara Isra\u2019eeliin may 10 irraa jalqabee Magaalaa Gazzaa fi naannawa isiitti raawwatamaa jiru kanaan, gamoowwan hedduunis barbadaayuu odeeyfannoon ni addeessa."}, {"text_idx": "#000008", "text": "Amnesty International ibsa baaseen, Humni qilensa Waraana Isra\u2019eel manneen jireenyaa irratti haleellaa raawwataa jirachuu ibsuun, goochi raawwatamaa jiru \u2018yakka waraanaatti\u2019 jechuun balaaleffate."}]